Petersbreen

Petersbreen er en 3 km lang og 3 km² stor isbre langt sør på Spitsbergen, Svalbard, i fjellområdet i nordlige Sørkapp Land. Breen strekker seg nordover fra Kvassegga (1 004 m) og Kvasseggbreen i sør og nordover langs vestveggen av Treunkammen og østveggen av Kvassegga ned mot Hornsund. Nederst renner den i nord ut i Petersbukta, som er bare litt vest for munningen av Samarinvågen.

Den avgrenses i nord mot Hornsund-fjorden, og videre med klokken mot Treunkammen, Kvasseggbreen, Eggbreen, Kvassegga og Pillewizertoppen (mot Körberbreen). Breen når helt ut til Hornsund med en relativt smal morene.

Breen har sitt navn etter den østerrikske geologen Karl Ferdinand Peters (1825–1881).

Referanser 

Breer på Spitsbergen
Sørkapp Land